RO

Bruxelles, 6.12.2007

COM(2007) 778 final

2007/0269 (COD)

Adaptare la procedura de reglementare cu control

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 1172/98 al Consiliului privind datele statistice referitoare la transportul rutier de mărfuri în ceea ce privește competențele de executare conferite Comisiei

(prezentată de Comisie)

EXPUNERE DE MOTIVE

1. Contextul propunerii

1.1 Reforma procedurilor de comitologie

Decizia 199/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [1] a fost modificată prin Decizia 2006/512/CE a Consiliului din 17 iulie 2006 [2].

Articolul 5 bis din Decizia 1999/468/CE modificată introduce o nouă procedură de reglementare cu control în cazul măsurilor cu caracter general concepute în vederea modificării unor elemente neesențiale ale unui act de bază adoptat în conformitate cu procedura menționată la articolul 251 din Tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesențiale.

1.2. Alinierea prioritară și alinierea generală

Într-o declarație comună [3], Parlamentul, Consiliul și Comisia au adoptat o listă de acte de bază care trebuiau să fie urgent adaptate la decizia modificată în scopul de a introduce în aceasta noua procedură de reglementare cu control (aliniere prioritară). Pentru ca procedura de reglementare cu control să fie aplicabilă celorlalte acte adoptate prin procedura de codecizie deja în vigoare în momentul intrării în vigoare a Deciziei 2006/512/CE, declarația comună face apel totodată la adaptarea acestor acte, în conformitate cu procedurile aplicabile (aliniere generală).

Comisia s-a angajat să procedeze la examinarea tuturor acestor acte, în scopul de prezenta, înainte de sfârșitul anului 2007, propunerile legislative în vederea adoptării acestora, dacă este necesar, la noua procedură de reglementare cu control [4].

1.3. Metoda observată

Astfel cum s-a menționat în comunicarea Comisiei către Parlamentul European și Consiliu din (…), Comisia a procedat la efectuarea unei examinări minuțioase a tuturor instrumentelor adoptate prin procedura de codecizie, în scopul de a le identifica pe cele care împuternicesc Comisia să adopte măsuri cu caracter general concepute în vederea modificării unor elemente neesențiale ale actului de bază în cauză. Comisia a putut astfel să identifice mai mult de 200 de acte care trebuie să facă obiectul unei adaptări.

Printre aceste acte, unele figurează în programul de codificare al Comisiei. Astfel este cazul Regulamentului (CE) nr. 1172/98 al Consiliului din 25 mai 1998 privind datele statistice referitoare la transportul rutier de mărfuri [5]. Adaptarea la noua procedură trebuie efectuată în funcție de progresele înregistrate de procesul de codificare, fie prin conversiunea propunerii codificate prin reformulare, fie, ca în cazul prezent, prin modificare legislativă.

2. Elemente juridice ale propunerii

Adaptarea are ca scop introducerea procedurii de reglementare cu control, astfel cum a fost organizată prin articolul 5bis din Decizia 1999/468/CE modificată.

Concret, Regulamentul (CE) nr. 1172/98 prevede împuternicirea Comisiei în scopul de a adapta caracteristicile culegerii de date și conținutul anexelor, de a adopta condițiile minime de precizie ale rezultatelor statistice transmise de statele membre și modalitățile de aplicare a regulamentului de mai sus, inclusiv măsurile privind adaptarea acestuia la progresele economice și tehnice. Aceste măsuri cu caracter general și concepute în vederea modificării unora dintre aceste elemente sau prin completarea actului prin adăugarea unor noi elemente neesențiale, trebuie adoptate în conformitate cu procedura de reglementare cu control prevăzută la articolul 5bis din Decizia 1999/468/CE.

Întrucât actul de bază este un regulament, adaptarea trebuie efectuată prin intermediul unui act echivalent.

2007/0269 (COD)

Adaptare la procedura de reglementare cu control

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 1172/98 al Consiliului privind datele statistice referitoare la transportul rutier de mărfuri în ceea ce privește competențele de executare conferite Comisiei

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 285 alineatul (1),

având în vedere propunerea Comisiei [6],

având în vedere avizul Comitetului Economic și Social European [7],

în conformitate cu procedura prevăzută în articolul 251 din tratat [8],

întrucât:

(1) Regulamentul (CE) nr. 1172/98 al Consiliului din 25 mai 1998 privind datele statistice referitoare la transportul rutier de mărfuri [9] prevede că anumite măsuri se adoptă în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [10].

(2) Decizia 1999/468/CE a fost modificată prin Decizia 2006/512/CE care introduce procedura de reglementare cu control în cazul măsurilor cu caracter general concepute în vederea modificării unor elemente neesențiale ale unui act de bază adoptat în conformitate cu procedura menționată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesențiale.

(3) În conformitate cu Declarația comună a Parlamentului European, a Consiliului și a Comisiei [11] privind Decizia 2006/512/CE, pentru ca această nouă procedură să fie aplicabilă actelor deja în vigoare adoptate în conformitate cu procedura menționată la articolul 251 din tratat, acestea trebuie adaptate în conformitate cu procedurile aplicabile.

(4) În ceea ce privește Regulamentul (CE) nr. 1172/98, este necesară în special împuternicirea Comisiei în scopul de a adapta caracteristicile culegerii datelor și conținutul anexelor, de a adopta condițiile minime de precizie a rezultatelor statistice transmise de statele membre și modalitățile de punere în aplicare a regulamentului de mai sus, inclusiv măsurile concepute în vederea adaptării sale la progresele economice și tehnice. Aceste măsuri cu caracter general și concepute în vederea modificării unora dintre aceste elemente sau prin completarea actului prin adăugarea unor noi elemente neesențiale, trebuie adoptate în conformitate cu procedura de reglementare cu control prevăzută la articolul 5bis din Decizia 1999/468/CE.

(5) Regulamentul (CE) nr. 1172/98 trebuie modificat în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 1172/98 se modifică după cum urmează:

(1) La articolul 3, alineatul (4) se înlocuiește cu următorul text:

„4. Adaptarea caracteristicile culegerii datelor și conținutul anexelor sunt adoptate de către Comisie. Aceste măsuri, care au ca scop modificarea elementelor neesențiale ale prezentului act, se adoptă în conformitate cu procedura de reglementare cu control prevăzută la articolul 10 alineatul (3)”.

(2) Articolul 4 se înlocuiește cu următorul text:

„Articolul 4

Precizia rezultatelor

Se elaborează metode de culegere și prelucrare a datelor astfel încât rezultatele statistice transmise de statele membre să se conformeze standardelor minime de precizie, ținând cont de caracteristicile structurale ale transportului rutier din statele membre. Comisia adoptă condițiile referitoare la precizie. Aceste măsuri, care au ca scop modificarea elementelor neesențiale ale prezentului regulament completându-l, se adoptă în conformitate cu procedura de reglementare cu control prevăzută la articolul 10 alineatul (3)”.

(3) L articolul 5, alineatul (2) se înlocuiește cu următorul text:

"2. Modalitățile de transmitere a datelor menționate la alineatul (1), inclusiv, dacă este cazul, a tabelelor statistice bazate pe aceste date, se stabilesc conform procedurii specificate la articolul 10 alineatul (2)”.

(4) Articolul 6 se înlocuiește cu următorul text:

„Articolul 6

Difuzarea rezultatelor

Dispozițiile privind difuzarea rezultatelor statistice cu privire la transportul rutier al mărfurilor, inclusiv structura și conținutul rezultatelor care urmează să fie difuzate, se stabilesc conform procedurii specificate la articolul 10 alineatul (2)”.

(5) Articolul 9 se modifică după cum urmează:

(a) Prima teză se înlocuiește cu următorul text:

„Modalitățile de aplicare a prezentului regulament, inclusiv măsurile pentru adaptarea sa în funcție de progresele economice și tehnice, se stabilesc, în măsura în care acest fapt nu atrage o creștere disproporționată a costului pentru statele membre și/sau a sarcinii respondenților, în conformitate cu procedura specificată la articolul 10”

(b) Se adaugă paragrafele doi și trei după cum urmează:

Măsurile prevăzute la prima și a doua liniuță, care au ca scop modificarea elementelor neesențiale ale prezentului regulament, inclusiv completarea acestuia, se adoptă în conformitate cu procedura de reglementare cu control prevăzută la articolul 10 alineatul (3)”.

Măsurile prevăzute la a treia și a patra liniuță se adoptă în conformitate cu procedura de reglementare cu control prevăzută la articolul 10 alineatul (2).

(6) Articolul 10 se înlocuiește cu următorul text:

„Articolul 10

1. Comisia este sprijinită de Comitetul pentru programul statistic instituit prin Decizia 89/382/CEE, Euratom a Consiliului [12].

2. Atunci când se face trimitere la prezentul alineat, se aplică articolele 4 și 7 din Decizia 1999/468/CE, având în vedere dispozițiile articolului 8 din aceasta.

Perioada prevăzută la articolul 4 alineatul (3) din Decizia 1999/468/CE este de trei luni.

3. În cazul în care se face trimitere la prezentul alineat, se aplică articolul 5 bis alineatele (1) - (4) și (5) (a) și articolul 7 din Decizia 1999/468/CE, cu respectarea dispozițiilor articolului 8 din aceasta.

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Parlamentul European Pentru Consiliu

Președintele Președintele

[1] JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

[2] JO L 200, 22.7.2006, p. 11.

[3] JO C 255, 21.10.2006, p. 1.

[4] PE 376.314v01-00 – A6-0236/2006 (declarația Comisiei anexată la raportul Parlamentului)

[5] JO L 163, 6.6.1998, p. 1. Regulament modificat prin Regulamentul (CE) nr. 1893/2006 al Parlamentului European și al Consiliului din 20 decembrie 2006 (JO L 393, 30.12.2006, p.1).

[6] JO C din , p. .

[7] JO C din , p. .

[8] JO C din , p. .

[9] JO L 163, 6.6.1998, p. 1. Regulament modificat prin Regulamentul (CE) nr. 1893/2006 al Parlamentului European și al Consiliului din 20 decembrie 2006 (JO L 393, 30.12.2006, p.1).

[10] JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

[11] JO C 255, 21.10.2006, p. 1.

[12] JO L 181, 28.6.1989, p. 47

--------------------------------------------------